Agenția Județeană pentru Ocuparea Forței de Muncă Gorj va organiza cursuri de agent de pază și securitate, în prima parte a acestui an.
Cursurile de formare profesională sunt aprobate la început de an și îi includ pe șomerii indemnizați și neindemnizați. Meseria de agent de pază este căutată pe piața muncii din Târgu Jiu.
Foarte multe companii sunt obligate să încheie contracte cu firme de pază pentru protecția persoanelor și a bunurilor. În cursul unui an, Agenția Județeană pentru Ocuparea Forței de Muncă Gorj organizează zeci de cursuri de formare profesională. Mii de beneficiari ajung să își schimbe meseria și să obțină o calificare care le oferă șanse mai mari pentru a se încadra în câmpul muncii.